Na temelju članka 30. Statuta Općine Kloštar Podravski (“Službeni glasnik Koprivničko-križevačke županije” broj 4/21), Općinsko vijeće Općine Kloštar Podravski na 17. sjednici održanoj 22. ožujka 2023. donijelo je

**ZAKLJUČAK**

**o prijenosu nefinancijske imovine OŠ Kloštar Podravski**

I.

Zaključkom o prijenosu nefinancijske imovine OŠ Kloštar Podravski (u daljnjem tekstu: Zaključak) prenosi se bez naknade nabavljena nefinancijska imovina Osnovnoj školi Kloštar Podravski koja se odnosi na izgradnju i opremanje školsko- sportske dvorane u ukupnom iznosu od 899.817,09 EURA, a sastoji se od:

1. Objekta školsko sportsko dvorane Objekta školsko sportsko dvorane iskazanog na računu 051191 u iznosu od 899.817,09 EURA.

II.

Odjel za računovodstvo izvršit će sva potrebna knjiženja radi izvršenja točke I. ovog Zaključka i dostaviti svu potrebnu dokumentaciju za provedbu odgovarajućih knjiženja kod škole.

III.

Nabavljena nefinancijska imovina iz točke I. ovog Zaključka prenosi se školi s danom 1. siječnja 2023. godine.

**OPĆINSKO VIJEĆE OPĆINE KLOŠTAR PODRAVSKI**

**KLASA: 940-01/23-01/01**

**URBROJ:2137-16-01/01-23-01**

**Kloštar Podravski, 22. ožujka 2023.**

**PREDSJEDNICA:**

**Marija Šimunko**

**OBRAZLOŽENJE**

**Zaključka o prijenosu nefinancijske imovine**

Općina Kloštar Podravski i Koprivničko-križevačka županija investirali su u projekt izgradnje školsko-sportske dvorane u Kloštru Podravskom.

Općina Kloštar Podravski prenosi u vlasništvo Škole i provodi sva potrebna knjiženja prijenosa za dio troškova koje je podmirila Općina.

Županija i Općina međusobno su uskladile sve troškove projekta izgradnje i opremanja sportske dvorane, kako bi se mogao učiniti prijenos u poslovne knjige škole i izvršiti potrebno knjigovodstveno evidentiranje.